14/09/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 30 de agosto de 2017 pola que se concede a autorización administrativa previa e de construción dunha instalación de distribución eléctrica nos concellos de Arteixo e A Laracha (expediente IN407A 2017/041-1)

Resolución do 30 de agosto de 2017 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica nos concellos de Arteixo e A Laracha (expediente IN407A 2017/041-1) Expediente: IN407A 2017/041-1 Promotor: Hidroeléctrica de Laracha, S. L. Denominación da instalación: novo dentro de transformación de Cachada. Concellos: Arteixo e A Laracha FEITOS 1. O 3 de marzo de 2017 o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG n.º 104, do 2 de xuño de 2017, e no BOP n.º 100, do 30 de mayo de 2017.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da Xefatura Territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión 6. As características técnicas da instalación son as seguintes:  LMTS a 15 kV, de 20 m, condutor tipo RHZ1-2OL 12/20 kV 3x150 mm 2 Al, con orixe no paso A/S proxectado no apoio n.º 18-11 proxectado e final no CT proxectado.  Novo tramo LMTA a 15 kV existente, de 323 m, condutor tipo LA-56/54,6 Al, con orixe no apoio n.º 18-8 existente da LMTA Cillobre-Estramil-Lendo, no treito da derivada ao CT Cachada (Expte.52.221), e final no apoio n.º 18-11 proxectado, no que se realizará paso A/S.  Retirada do treito da LMTA, de 415 m, con orixe no apoio n.º 18-8 existente da LMTA Cillobre-Estramil-Lendo, no treito da derivada ao CT Cachada (Expte.52.221), e final no CT existente Cachada (Expte.52.221) tipo intemperie en pórtico.  Novo CT “Cachada” prefabricado, cunha potencia de 100 KVA, unha relación de transformación de 15.000-20.000/400-230 V. Realizarase a desmontaxe do CT existente Cachada (Expte.52.221) tipo intemperie en pórtico, mantendo un dos apoios para o amarre da RBTA existente. O orzamento da instalación segundo proxecto é de 57.109,68 €. 7. No expediente consta un informe favorable dos servizos técnicos desta Xefatura Territorial. De acordo con todo o indicado, RESOLVO: 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta Xefatura Territorial unha solicitude que se acompañará da seguinte documentación:  As declaracións de conformidade relativas ao material ou equipo, e as certificacións ou homologacións se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 30 de agosto de 2017. Isidoro Martínez Arca Xefe territorial da Coruña